HIIUMAA VALLA

KULTUURIVALDKONNA ARENGUKAVA

2022–2030

2021

Sisukord

[ARENGUKAVA ÜLDOSA 3](#_Toc78387829)

[Arengukava koostamise eesmärk 3](#_Toc78387830)

[Arengukava elluviimise eeldused 3](#_Toc78387831)

[Arengukava koostamise etapid 3](#_Toc78387832)

[HIIUMAA VALD, HETKEOLUKORD, KULTUURITEGIJAD JA KULTUURIPÄRAND 5](#_Toc78387833)

Kultuuriasutused ja kultuurivaldkonna kirjeldus[. 6](#_Toc78387834)

[Suurüritused 8](#_Toc78387835)

[Valdkondlik huvitegevus 9](#_Toc78387836)

[Hetkeolukorra SWOT analüüs. 10](#_Toc78387837)

[TEGEVUSKAVA 13](#_Toc78387838)

[Keskkond 13](#_Toc78387839)

[Inimesed 15](#_Toc78387840)

[Kultuur kui turismi ja elukeskkonna toetaja 17](#_Toc78387841)

[Traditsioonid ja uuenduslikkus 19](#_Toc78387842)

# **ARENGUKAVA ÜLDOSA**

## **Arengukava koostamise eesmärk**

Hiiumaa kultuurivaldkonna arengukava 2022–2030 käsitleb Hiiumaa valla kultuurivaldkonna hetkeseisu, tulevikueesmärke ja tegevusi tulevikueesmärkide saavutamiseks. Arengukava arvestab arengu kavandamisel piirkondlike vajaduste ja eripäradega. Arengukavas kajastatud eesmärgid ja tegevused lähtuvad Hiiumaa vajadustest üldisemalt, mitte ei piirdu kohaliku omavalitsuse pädevusse kuuluvate ülesannetega. Riik ja kohaliku omavalitsuse üksused arvestavad oma ülesannete täitmisel kultuuripärandi kui avaliku väärtusega ning teevad omavahel koostööd, et toetada kultuuripärandi säilimist ja kasutuses hoidmist.

## **Arengukava elluviimise eeldused**

Arengukava elluviimise eeldusi ehk vallaeelarve võimalusi arengukavas kajastatud tegevuste elluviimiseks ei ole käesolevas dokumendis analüüsitud. Ülevaade arengukavas käsitletud tegevuste ja investeeringute elluviimiseks vajalike ressursside kohta antakse igal aastal üle vaadatavas Hiiumaa valla üldise arengukava eelarvestrateegias ja tegevuskavas, rahastamise täpsem jaotus kinnitatakse vallaeelarves.

## **Arengukava koostamise etapid**

Hiiumaa vallavolikogu otsusel on 2019 kaasajastatud kõikide hallatavate asutuste põhimäärused. Läbi põhimääruste on antud suunised valdkondlike arengukavade väljatöötamiseks.

14.01.2020 kogunes esimene valdkondlik koosolek, mille käigus jõuti veendumusele, et kultuurivaldkonna arengukava on oluline strateegiline dokument valdkonna sihipäraseks arendamiseks. Koosolekul osalesid kultuurivaldkonna hallatavate asutuste juhid, kitsama valdkonna (rahvakultuur, kujutav kunst jne.) ja seotud organisatsioonide esindajad. Teemat arutas ka kultuurikomisjon. Valdkonna temaatiline koosolek toimus ka 11.03.2020, kus pandi paika võimalikud suunised arengukava ülesehitusel.

Kevadel ja suvel 2020 tehti piirkondades SWOT analüüsid, kaardistati piirkondlikud koostööpartnerid ja hinnati kultuuripaikade võimalusi.

18. veebruaril 2021 algatas Hiiumaa Vallavolikogu kultuurivaldkonna arengukava 2022-2030 koostamise protsessi. 24. märtsil 2021 kinnitas Hiiumaa Vallavalitsus arengukava komisjoni ja ajakava.

Komisjoniliikmeteks kinnitati:

* Anu Tammearu–komisjoni esimees
* Helle-Mare Kõmmus–rahvakultuuri valdkond
* Kaja Hiis-Rinne–kunsti- ja loomemajanduse valdkond
* Toomas Kokovkin–muuseumide- ja pärandivaldkond
* Pilleriin Kannel–piirkondade sidusus ja hallatavate asutuste areng
* Ly Meldorf – valdkondlik huviharidus ja -tegevus, sh täiskasvanud.

Avalik ideekorje avalikkuselt sisendi saamiseks toimus 29.03–16.04.2021. Samal ajal toimusid komisjoni töökoosolekud.

Arengukava juhtkomisjoni koosolekud tegevuskava aruteludeks toimusid juunis-juulis 2021.

# **HIIUMAA VALD, HETKEOLUKORD, KULTUURITEGIJAD JA KULTUURIPÄRAND**

Hiiumaa vald on vald Hiiu maakonnas, mille maakonna ja valla piir on üks. Valla keskuseks on maakonna ainuke linn Kärdla. Hiiumaa vald on jaotatud viieks piirkonnaks ehk osavallaks, mis ühtivad enne 2015. aasta haldusreformi olnud endiste valdade piiridega. Vallas on 2 alevikku (Käina, Kõrgessaare) ja 182 küla.

2020. aastal on kaardistatud Hiiumaa valla hallatavate kultuuriasutuste sisu ja tegevus. Igal aastal koostatakse statistika analüüsi põhjal kokkuvõte arengukava mõõdikuid ning muid olulisi parameetreid silmas pidades.

Koostatud on järgmised Hiiumaa kultuurivaldkonda reguleerivad alusdokumendid:

* Hiiumaa valla hallatavate kultuuriasutuste põhimäärused.
* Hiiumaa raamatukogude põhimäärused;
* „Hiiumaa valla mittetulundusliku tegevuse toetamise kord“;
* „Hiiumaa vallas avaliku ürituse korraldamise ja pidamise kord“.

Piirkondliku eripära ja identiteedi hoidmine toimub piirkonna hallatavate asutuste, sündmusekorraldajate, organisatsioonide ja kogukonna koostöös. Hiidlane on oma saarega tugevalt seotud, siin hinnatakse oma pärimus- ja rannakultuuri. Rahvakultuur loob võimaluse eri kultuurivaldkondade järelkasvuks ja innustab inimesi aktiivselt kultuuriprotsessis osalema. Kohalik pärand, rahvariided, tantsud, laulud ja tõekspidamised on osa kultuurist, mille säilitamine ja sidumine tänapäevaga peab olema teadlikult juhitud. Hiiumaa vald teeb koostööd Eesti Rahvakultuuri Keskusega (ERK). ERK koolitusprogrammid pakuvad võimalust enesetäiendamiseks, toetusmeetmetest on võimalik taotleda rahalist tuge rahvakultuuri (s.h. saarte pärimuskultuur) hoidmiseks ja arendamiseks ning kultuuritegevuse korraldamiseks. Lisaks saavad kõik kogukonnad läbi vaimse kultuuripärandi nimistu tutvustada oma elavat pärandit. Vaimne kultuuripärand annab kogukondadele identiteedi ja järjepidevuse tunde ning edendab seeläbi ka kultuurilist mitmekesisust ja loometegevust. Eesti Rahvakultuuri Keskusega koostöös korraldatakse maakonna tantsu- ja laulupäevi, toetatakse kollektiivide osalemist laulu- ja tantsupeo protsessis. Laulu- ja tantsupeo ettevalmistusprotsessi puhul on probleemiks just selle protsessipõhisus.

Jätkub avalike valdkondlike konkursside korraldamine loomeisikute tunnustamiseks ja toetuseks.

Koostööd tehakse Eesti Kultuurkapitali Hiiumaa ekspertgrupiga. Ühiselt korraldatakse järgmisi konkursse ja antakse välja tunnustusi:

* Hiiu maakonna kultuuripärl;
* kultuuri aastapreemiad;
* elutöö preemia.

Hiiumaa vald tunnustab tegusaid ja aktiivseid kodanikke või organisatsioone Hiiu maakonna teenetemärgiga, Hiiumaa valla aukodaniku tiitli või valla tänukirjaga. Samuti antakse välja valdkondlike tänukirju.

## **Kultuuriasutused ja kultuurivaldkonna kirjeldus**

Kärdla Kultuurikeskus ja Käina Huvi- ja Kultuurikeskus on valla suurimad kultuuriasutused. Vaba aja keskused Kõrgessaares, Emmastes ja Pühalepas täidavad lisaks muudele ülesannetele kultuurikandja ja -edendaja rolli. Kõrgessaares on ainsana vaba aja keskustest eraldiseisev hoone näituste, sündmuste ja kontsertide korraldamiseks, Pühalepa ja Emmaste vaba aja keskused kasutavad piirkonna koolide ruume. Käinas valmis 2020. aastal hiiu kultuuri, pärandit ja elu-olu tutvustav Elamuskeskus Tuuletorn.

Hiiumaa vallas on 7 rahvaraamatukogu, sh Kärdla Linnaraamatukogu, mis täidab maakonnaraamatukogu rolli. Raamatukogude suurimaks väljakutseks on lugejaskonna vähenemine. Raamatukogude hetkeolukorda, probleeme ja tegevuskava kirjeldab täpsemalt Hiiumaa valla raamatukogude arengukava.

Kärdla Kultuurikeskuses toimuvad kontserdid, teatrietendused, seminarid ja koolitused, korraldatakse erinevate tähtpäevadega seotud sündmuseid ja traditsioonilisi suursündmusi nagu Kärdla Päeva tähistamine, Lastefestival, kooliteatrite festival. Maja toimib maakondliku tähtsusega kultuurikeskusena. Majas tegutseb laste rahvatantsurühm Naadresed, täiskasvanute rahvatantsu segarühm Taidelaid, naisrühm Kohvilähkrid ja väärikate tantsurühm Kohvitantad. Eakad saavad koostöös MTÜ Terviseklubi Ingliga osa võtta aeroobika tundidest, täiskasvanud maaliringi tööst. Nooremale koolieale on mõeldud loomering ja kunstring. Hetkel on peatunud laste nukuteatri ja teatriringi töö. Osalejate puudusel lõpetas tegevuse noorte rahvatantsurühm Patsiusti. Majas osutab kinoteenust Hiiumaa Kino MTÜ, kes korraldab ka valla erinevates piirkondades kinoseansse. Samuti on alguse saanud koostöö Hiiumaa Loovisikute Vabaühendus HiKu MTÜ-ga, et täiendada maja näitustekalendrit – iga kuu avatakse uus näitus näituseruumis, lisaks on sammassaalis erinevad rändnäitused ning majas valminud loometööde näitused. Iseloomulik on tihe koostöö samas hoones asuva Kärdla Linnaraamatukoguga – saab jagada inventari, vajadusel ruume. Tihe koostöö toimub Kärdla Põhikooli ning Hiiumaa Gümnaasiumiga, kes kasutavad kultuurikeskuse ruume ja inventari oma suursündmuste läbiviimiseks. Kultuurikeskuse ruume kasutavad Tiina Tantsustuudio (iganädalaselt ligi 80 last ja noort tantsutundides), Hiiumaa Spordikooli kabering ning Rahvakultuuri Keskuse spetsialist. Kultuurikeskuse ruume kasutab ka harrastusnäitlejate trupp Hiiu Naaditeater.

Käina Huvi- ja Kultuurikeskuses on neli tegutsemissuunda: laste ja noorte huviharidus, noorsootöö, täiskasvanute huvitegevus ja kultuuriürituste korraldamine ning vahendamine. Iganädalaselt osales huvikoolis või ringide tegevuses 2020-ndal aastal 335 inimest, lisaks sündmuste külastajad, seega maja on tihedas kasutuses. Käina Huvi- ja Kultuurikeskuse saali kasutatakse koolitusteks, infopäevadeks, koosolekuteks, kontsertideks, teatrietendusteks, Hiiumaa Kino MTÜga koostöös filmide näitamiseks, Käina Kooli üritusteks, osavalla pidulikeks üritusteks, samuti erasektori ja MTÜ-de erinevateks sündmusteks.

Hiiumaa kaks suuremat kultuurikeskust on amortiseerunud ja moraalselt vananenud. Vajadus on kaasaegse multifunktsionaalse kultuurikeskuse järele, mille kontserdisaal mahutaks 400-500 külalist ning võimaldaks korraldada kontserte, konverentse, teatrietendusi, kunstinäitusi ja muid kultuuriga seotud sündmusi hoones, mis oleks kergesti ligipääsetav kõigile huvigruppidele. Suurearvulist publikut mahutav hoone võimaldaks korraldada ka rahvusvahelisi üritusi ning teenida lisatulu omafinantseeringu suurendamiseks. Olulisel kohal on tehnilise võimekuse parandamine sündmuste teenindamisel. Suurearvulist publikut mahutav hoone võimaldaks korraldada ka rahvusvahelisi üritusi ning teenida lisatulu omafinantseeringu suurendamiseks. Ka kinoteenus Kärdlas vajab edasikestmiseks paremas seisukorras ruume. Puudust tuntakse ka tänapäevasest ja rohkete võimalustega väliesinemisalast, mis võimaldaks tuua saarele kvaliteetsemaid ja suuremaid suvesündmusi ja -kontserte. Samuti on nähtud väiksemate välikontserdipaikade arendamisvajadust, mis pakuks võimalust teistlaadi sündmuste korraldamist.

Pühalepa Vaba Aja Keskuse tegevus katab Pühalepa osavalla piirkonna kultuuri- ja noorsootöö osas. Piirkonnal puudub rahvamaja ning kultuuriüritusi korraldatakse osavalla erinevates asutustes, paikades. Kasutada on väga hea asukohaga kõlakoda Hellamaal, mille taristu on korras ja külaseltsi poolt väga hästi hooldatud. Koostööd tehakse osavalla hallatavate asutustega Palade Põhikool, Suuremõisa Lasteaed-Põhikool, Palade Loodushariduskeskus, Palade lasteaed ja Hellamaa perekeskus. Kolmanda sektori koostööpartnerid: MTÜ Pühalepa Naistekoda, MTÜ Mõisakad, MTÜ MõisaProuad, Seltsing Pühalepa Lustilised, MTÜ Klubi Pühalepa Vanamehed, MTÜ Jääk ja Praak, MTÜ Lossihoov, OÜ SigneSildid, OÜ Hiiu Meistrite Koda, MTÜ Soonlepa Karjamõis, MTÜ Pühalepa Motoklubi, MTÜ Dagentwist, OÜ Acus, Lossi Catering OÜ. Riigiasutustest on koostööpartner Hiiumaa Ametikool.

Kõrgessaare Vaba Aja Keskus tegeleb Kõrgesaare osavallas nii spordi- ja kultuuritöö kui ka huvitegevuste võimaluste pakkumisega. VAK Tervisemaja täismõõtmetega spordisaalis on võimalik harrastada erinevaid spordialasid: võrkpalli, korvpalli, saalihokit, lauatennist, aeroobikat ja palju teisi spordialasid. Lisaks töötavad spordiringid lastele, kunsti ja käsitööringid, lisaks keraamikaring nii lastele kui täiskasvanutele ning tegutseb naisrahvatantsurühm Ungrulust. Valitsejamajas tegutseb Kõrgessaare raamatukogu ja Kõrgessaare Noortemaja. Majas leiavad aset mitmed huviringid noortele ja eakatele, korraldatakse koosolekuid ja toimuvad väiksemad kultuuriüritused. Tervisemaja hoone vajab uuenduskuuri.

Emmaste Vaba aja Keskuse ülesandeks on Emmaste osavalla piirkonnas vaba aja veetmise võimaluste loomine nii noorsoo-, spordi- ja kultuuritöö kui ka huvitegevuste osas. Keskuse all tegutsevad Spordikeskus, Emmaste Avatud Noortekeskus, Leisu Noortetuba. Emmaste VAKi inventari kasutab koostööpartnerina MTÜ Emmaste Puhkpilliorkester. Päevakeskus pakub Emmaste osavallas eakatele huviringidele tegutsemispaika ja seltsitegevust. Kuna piirkonnas puudub rahvamaja, siis suuremate kultuurisündmuste korraldamiseks kasutatakse peamiselt Emmaste Põhikooli saali.

Hiiumaal on palju ettevõtlikke inimesi, kes panustavad läbi vabaühenduste ja ka erasektori tegevuste kohaliku kultuurielu rikastamisse ja elukeskkonna parandamisse. Vabaühenduste seas on mitmed külaseltsid, kes panustavad aktiivselt külaelu arengusse (näiteks Kassari Haridusselts, Orjaku Külaselts, Külaselts Muhv, Sõruotsa Külaselts, Putkaste Külaselts, Kõpu piirkonna arendusselts Valguskiir, MTÜ Pühalepa Naistekoda, MTÜ Kodukant Hiiumaa). Probleemiks võib kujuneda mitmete heade algatuste jätkusuutlikkus projektipõhisuse ja ebakindla rahastuse tõttu, sest piletitulu ei pruugi katta kõiki sündmuste korraldamise kulusid.

Professionaalsed teatrid annavad Hiiumaal külalisetendusi, eraldi professionaalne teater Hiiumaal puudub. Tuntumad harrastustrupid Hiiumaal on Hiiu Naaditeater ja Kassari Haridusseltsi näitetrupp. Kärdla Nukuteatris leiab aset palju kultuuri valdkonda puudutavat, sh hoitakse elus nukuteatri pärandit. Mitmetes lasteaedades kasutatakse nukuteatri võimalusi õppetegevuses ja tähtsündmustel. Teatrivaldkonnas on Hiiumaal probleemiks hooajalisus, enamik teatrite külalisetendusi toimub suvehooajal, mis on tingitud ka professionaalsete teatrite vajadustele vastava lava puudumisest saarel. Samuti on probleemiks järelkasv, vähene teatrikülastatavus noorte poolt ja kooliti erinev tegelemine teatriharrastusega. Koostöös Eesti Rahvakultuuri Keskusega on võimalus propageerida Teater maale programmi võimalusi.

Hiiumaal korraldatakse eripalgelisi muusikafestivale, kus osalevad ka Hiiumaal elavad ja Hiiumaaga seotud muusikud. kontserte korraldavad Kärdla Kultuurikeskus ja vaba aja keskused, Kärdla Muusikakool ja Käina Huvi- ja Kultuurikeskus, samuti mittetulundusühingud ja erasektor.

Mittetulundusühingutest korraldavad pidevalt kultuuriüritusi näiteks MTÜ Kerema Kultuurikoda, Mittetulundusühing Hiiu Folk, Kauni Muusika MTÜ, MTÜ Lootsi Koda, MTÜ Kalana Saund jpt.

Hiiumaa kirikud on kasutusel ka kontserdipaikadena. Kasutamist kontsertsaalina arvestati ka Kärdla kiriku renoveerimisel. Kohalikku muusikaelu rikastavad ja meelelahutust pakuvad erinevad kollektiivid ja ansamblid, nt Iiukala Bänd. Muusikavaldkonnas on samuti probleemiks kõiki professionaalse kultuuriloome võimalusi rahuldava hoone puudumine.

Sihtasutuse Hiiumaa Muuseumid eesmärgiks on koguda, säilitada ja vahendada Hiiumaa kultuuripärandit ning tugevdada meie saare kultuuri-, hariduse- ja turismialast konkurentsivõimet. Filiaalideks on Pikk Maja Kärdlas, Mihkli talumuuseum, Rudolf Tobiase majamuuseum, Kassari muuseumimaja ja Mihkel Kiibuse Kroogi talu. Valla hallatavad asutused on Sõru muuseum ja Palade Loodushariduskeskus (hallatavad hoonetekompleksid on Soera talumuuseum ja kivimite maja). Hiiumaa Militaarmuuseumi haldab MTÜ Hiiumaa Militaarajaloo Selts. Merekultuuri pärandit kannavad Transpordiameti halduses olevad Kõpu, Ristna ja Tahkuna tuletornid. Suursadama aidas paikneb eraõiguslik merenduslike esemete kollektsioon. Muuseumivaldkonnas on suurimaks probleemiks nõuetele vastava ruumika hoidla puudumine Hiiumaal.

Kujutava kunsti eksponeerimise ja valdkonna edendamise eest kannab head hoolt Hiiumaa kunstnikke ühendav vabaühendus HiKu, kelle hallata on Kärdla osavalla teenuslepinguga Kärdlas asuv Nelja Nurga Galerii. Suveperioodil kureeritakse näitusi ka Reigi pastoraadis Kõrgessaare piirkonnas ning kes kureerib ka 4-5 näitust aastast Kärdla Kultuurikeskuses. Oma tegevuses pühendub Hiiumaa Loovisikute Vabaühendus HiKu Eesti kunstipärandi ja kaasaegse kunsti esitlemisele ning Hiiumaa professionaalse ja harrastuskunsti tutvustamisele. Nelja Nurga Galeriis on ka Hiiumaa kunstnike tööde näitusmüük.

Kunsti tutvustatakse pidevalt ka Hiiumaa Muuseumi Pikas Majas ja Kärdla Kultuurikeskuse näitusesaalis. Kunstinäitused toimuvad ka Sõru muuseumis, Käina Huvi- ja Kultuurikeskuses, Kõrgessaae Vaba Aja Keskuses, raamatukogudes. Sakraalkunsti kannavad Hiiumaal mitu olulist kirikut: Pühalepa, Reigi, Kärdla ja Kuriste. Neist Kärdla kirik on värskelt renoveeritud ja Puski kirik on renoveerimisel.

Hiiumaa kultuurivaldkonna üheks põhiprobleemiks on olnud toimuvatest kultuurisündmustest hea ülevaate saamine, kuna info on killustatud. Hiiumaa.ee baasil on loodud sündmuste kalender. Kalendrisüsteem toimib, kui korraldajad ise aktiivselt oma sündmuseid sinna lisavad ja infot ajakohasena hoiavad. Käivitamine on olnud vaevaline ühest küljest liiga pika arendusprotsessi, teisalt aga ka paralleelselt toimiva hiiumaa.events kalendri tõttu – kõik kultuurikorraldajad ei tea, kuidas ja kuhu oma sündmusi lisada. Hiiumaa.ee kalendri kasutajamugavus on pidevas arendamises, kuid parendusvajadusi veel on. Loodud on kasutajakeskkond, kus korraldaja saab oma lisatud sündmuseid ise hallata, infot muuta ja korrastada ning selle baasilt saab tekkida usaldusväärse infoga sündmustekalender.

## **Suurüritused**

Erinevad suurüritused ja festivalid pakuvad Hiiumaa elanikele mitmekülgseid ja rikastavaid kultuurielamusi ning nende toetamine Hiiumaa valla poolt toimub projekti- ja tegevustoetuste ning positiivse koostöö kaudu. Alljärgnev sündmuste loetelu on kirjeldav, mitte prioritiseeriv.

1. Pühalepa muusikafestival
2. Maakondlikud laulu- ja tantsupäevad
3. Hiiu Folk
4. Sõru Jazz
5. Sõru Saund
6. Lastefestival
7. Lestafest
8. Tuulekala festival
9. Kärdla linna päev
10. VahuVeiniViikend Hiiumaal
11. Hiiu Kala ja Õlle festival
12. Suuremõisa Live
13. Nargenfestivali raames – Kreegi päevad ja Pärdi päevad
14. Sõru Merepäevad
15. Hiidlaste kevadlaat, Suvine käsitöö ja omatoodangu laat, Kila-kola laat,

 Hiidlaste sügislaat ja Talvine Käsitöö- ja omatoodangu laat

1. Hiiumaa Öölaulupidu
2. Hiiumaa Kalurite Päev
3. Soera simman
4. Hiiumaa TantsuFestival
5. Festival Gamba Vaim
6. Hiiu huumoripäev
7. Hiiumaa Homecoming

Lisaks toimub üle Hiiumaa piirkondliku tähtsusega sündmuseid – jaanipäevad, kontserdid ja muu – mille korraldajateks on nii hallatavad asutused kui ka eraõiguslikud organisatsioonid.

Antud valdkonna probleemid on kajastatud SWOT analüüsis.

## **Valdkondlik huvitegevus (täiendamisel)**

Hiiumaa asutustes on kokku ….. huviringe ….. osalejaga. Neist …. …. osalejaga on täiskasvanutele. Rahvakultuuri, näite- või pillimängu viljelevaid taidlusringe on … … osalejaga.

Allpool tabel Hiiumaal tegutsevatest huviringidest, mis ei ole liigitavad huvihariduse alla.

|  |  |  |  |
| --- | --- | --- | --- |
| **Piirkond** | **Asutus** | **Ringis osalejate arv**  | **Mitu ringi tegutseb** |
| Pühalepa osavald | Palade Põhikool | 72 | 17 |
| Pühalepa Vaba Aja Keskus | 166 | 31 |
| Suuremõisa Lasteaed-Algkool |
| Hellamaa Perekeskus | 14 | 2 |
| Palade Lasteaed | 48 | 3 |
| Käina osavald | Käina Huvi- ja Kultuurikeskus | 182 | 12 |
| Käina Lasteaed Tirtspõnni | Lapsed käivad huviringides väljaspool maja – kaunite kunstide koolis ja ujumisringis |  |
| Käina Kool |  | 3+ |
| Emmaste osavald | Emmaste Vaba Aja Keskus | 75 | 8 |
| Emmaste Põhikool | 75 | 8 |
| Emmaste Lasteaed Naksitrallid | 33 | 2 |
| Kärdla osavald | Kärdla Põhikool | 170 | 13 |
| Kärdla Kultuurikeskus | 108 | 9 |
| Kärdla Lasteaed | 97 | 6 |
| Lasteaed Vigri | 63 | 5 |
| Kõrgessaare osavald | Kõrgessaare Vaba Aja Keskus |  | 9 |
| Lauka Põhikool |  |  |

Antud valdkonna probleemid on kajastatud SWOT analüüsis.

## **Hetkeolukorra SWOT analüüs.**

SWOT-analüüs on kokku pandud vastavalt 2020. a. jaanuaris ja veebruaris toimunud kultuuritegijate koosolekute, piirkonna kultuurialaste hallatavate asutuste SWOT-analüüside, piirkondliku ideekorje koosolekute, arengukavasse laekunud ettepanekute ja töörühma töö tulemusena. Sisendit saadi ka osavallakogudelt ja noortevolikogult.

|  |  |
| --- | --- |
| **Tugevused**\* Asukoht\* Oma lugu–pärimus\* Väike kogukond–lihtsam saada kätte inimesi ja nende vajadusi\* Sädeinimesed–kogukonna eestvedajad, kultuuriinimesed.\* Traditsioonilised kogukonna sündmused on piirkonna identiteeti ja koostööd tugevdavad, samuti toetavad põlvkondade sidusust.\* Põnevad, atraktiivsed esinemiskohad.\* Valmisolek koostööks on olemas – ühine eesmärk on kõigil olemas, vajadus ühise tegutsemise järgi.\* Kvaliteetsed erasektori poolt korraldatavad suursündmused täiendavad ja toetavad hallatavate asutuste sündmuseid.\* Väikesed vahemaad – pole probleemi saada osa sündmustest ka teises saare otsas. \* Olemasolevad kultuurimajad, mitmekesine nn kultuuripõld (muuseumid, raamatukogud, tuletornid, Reigi pastoraat, Suuremõisa loss, sadamad, välialad).\* Kultuurialast huvitegevust pakkuvad juhendajad on oma ala professionaalid ja entusiastid. Nende peale saavad kindlad olla nii osalejad kui korraldajad. \* Enamik praeguseid huviringe on suhteliselt samadel alustel tegutsenud juba aastaid, pakkudes sellega osalejatele kindlustunnet ja vaba aja veetmise võimalust.\* Olemasolevate kultuurikeskuste asukohad (Käina, Kärdla, Kõrgessaare) on head ja kõigile kättesaadavad. \* Majade edukas ristkasutamine Pühalepa ja Emmaste osavaldades – koolimajade ja teiste hallatavate asutuste saalid ja ruumid on kasutusel ka kontserdipaigana ja suurendavad ürituste korraldamise võimalusi. \* Palade koolimaja saali lai kasutus ka teiste osavaldade ürituste korraldajate, organisatsioonide, erasektori poolt – uus sisekujundus, moodsaima lava-, valguse,- ja helitehnikaga: kasutatud aastapäevade, sünnipäevade, teatri jpm puhul.Käina:\* Väga hea akustikaga Hiiumaa suurim saal.Lava ja abiruumidega saal võimaldab kutsuda esinema teatreid ja suuremaid koosseise.\* Kultuurimaja on polüfunktsionaalne.\* Osavalla piirkonnas kolm kohta väliürituste läbiviimiseks (Padarimägi, Kassari kiigeplats, Orjaku sadam).Kärdla: \* Hoonesse pääseb ka liikumispuudega inimene. Näituseruum paistab kaugele ja kutsub inimesi vaatama.\* Lavaga ja abiruumidega saali olemasolu võimaldab esineda teatritel ja näitetruppidel.\* Kärdla Kultuurikeskuse hoone teisel korrusel tegutsev raamatukogu suurendab kultuurikeskuse külastatavust ja võimaldab teha väheste kulutustega koostööd.\* Kinosaali olemasolu võimaldab teha koostööd Hiiumaa Kino MTÜ-ga, pakkudes inimestele võimalust vaadata filme, mis on samal ajal kinolinal üle Eesti. | **Nõrkused**\* Madalad palgad.\* Noorte juhendajate nappus.\* Juhendajate väike koormus, mis ei anna arvestatavat töötasu kokku.\* Kahe suure kultuurikeskuse väga halb seisukord. Ootavad renoveerimist juba väga pikka aega. \* Enamik täiskasvanutele mõeldud huviringidest on suunaga naistele (mis on tingitud paljuski olemasolevate ruumide võimalustest), jättes mehed tegevustest eemale. Uusi huviringe ei ole ammu lisandunud. Ringid on komplekteeritud, st et uusi liikmeid juurde eriti ei võeta.\* Kärdla Kultuurikeskuses: ruumidest tulenevad probleemid: ruumide mittesobivus tundide ja ürituste läbiviimiseks, mahajäämus igas valdkonnas. Ruumipuudus, sh asendusvõimaluste nappus ringidele saalide hõivatuse korral, ebapiisav valgustus, vananenud lava valgustehnika ning helitehnilised võimalused, halb sisekliima (puudub ventilatsioon) ja temperatuur, lava suurus ja kõrgus ei vasta tänastele teatrite soovidele külalisetenduseks, ebapraktiline mööbel jne.\* Kaasajastamist vajab Kärdla kultuurikeskuse visuaalne identiteet ja reklaamivõimaluste kasutamine, et muuta maja atraktiivsemaks nooremate sihtrühmade jaoks.\* Väliesinemispaigad on ebaühtlase heakorra- ja füüsilise seisukorra tasemega–sõltuvad ilmastikust nii osaleja kui esineja vaatest. Väga heal tasemel ja kõigile vajadustele vastavat multifunktsionaalset väliesinemispaika ei ole. \* Aeg-ajalt sündmuste koordineerimine ja korraldamine kaootiline, kaasatud väga kitsas sihtrühm, puudulik rahastamine. \* Erimeelsused kogukondades. \* Noortele ei ole väga palju üritusi.\* Noorte osalemine sõltub kas vanematest või bussitranspordist. Kui kumbki ei toeta, siis noored ei osale.\* Info ei jõua nooreni – ei kasutata neid kõnetavaid kanaleid.  |
| **Võimalused** \* Noorte spetsialistide palgatoetus maale kolimisel.\* Hiiumaal elamise ja töötamise propageerimine.\* Noortele spetsialistidele korterid.\* Vald on planeerinud 2021 eelarvesse Käina Huvi- ja Kultuurikeskuse maja rekonstrueerimiseks vahendeid.\* Era- ja kolmanda sektori suurem kaasamine - kaasata nii ringide korraldamise, pakkumise osas kui ka näiteks sündmuste korraldamisel ja sündmuste läbiviimise toetamisel.\* Ringijuhiks sobivate inimeste leidmine ja vajadusel õppima suunamine, et toetada järelkasvu.\*Leida võimalusi suvise Kärdla elavdamiseks ja Kärdla kultuurikeskuse ning laululava ala atraktiivseks kasutamiseks.\*Sündmuste rahastusmudelite täiendamine pikema ajaraamiga lepinguna, mis annaks korraldajale enam kindlustunnet.  | **Ohud**\* Külastajate vähesus suvehooaja väliselt\* Asukoha erisus – kallim seoses sõidukulude ja ajariskiga.\* Kui juhendajad ja eestvedajad kaovad, kaovad ka tegevused – uusi juhendajaid saarelt võtta pole. \* Elanikkonna vananemine ja vähenemine kahandab tulubaasi, mis tähendab ühtlasi kultuurikeskuste eelarvemahu vähenemist.\* Saare elanikkonna ja laste arvu vähenemine.\* Valikuvõimaluste suurenedes on huviringides ja üritustel vähem osalejaid. \* Kultuurikeskuste renoveerimiseks ei leita piisavaid vahendeid nii valla kui ka riigi tasandil.\* Valla poolt Kärdla Kultuurikeskuse ehitamise teemaga mitte tegelemine ja sellest tingitud avariiline olukord ning edasiste tegevuste kahtluse alla seadmine. \* Eestvedajad väsivad ja oht rahastusallikate kadumisele. Ilma täiendavate toetusteta ei ole võimalik kvaliteetset sündmust korraldada, kuna piletitulu kulusid ei kata. \* Korraldajate väsimus, kuna ei ole lõputult võimalik uute ideede ning innovaatiliste paikade välja tulla. |

Tuginedes sisendile jaotusid teemavaldkonnad nelja suuremasse valdkonda: keskkond, inimesed, kultuur kui turismi ja elukeskkonna toetaja ning traditsioonid ja uuenduslikkus. Neid jaotusi silmas pidades koostati kultuurivaldkonna arengut toetav tegevuskava järgneva kaheksa aasta lõikes.

# **TEGEVUSKAVA**

## **Keskkond**

**Sihteesmärk: Hiiumaal on kõikidele tingimustele vastavad esinemiskohad nii sise- kui välistingimustes funktsionaalsete tehniliste võimalustega, mis võimaldavad kultuurielamust igale sihtgrupile.**

|  |
| --- |
| MAJADE VÕIMALUSED JA FUNKTSIONAALSUS, SH RISTKASUTUSED |
| **Kitsaskoht** | **Tegevus** | **Tegevuse aeg** | **Vastutaja** |
| 1. Kahe suure kultuurikeskuse (Käina/Kärdla) väga halb seisukord, sh Kärdla Kultuurikeskuse avariiline seisukord. Ootavad uuendamist juba väga pikka aega.2. Kärdla Kultuurikeskuse ruumide sobimatus huviringide ja ürituste läbiviimiseks, vananenud heli- ja valgustehnika ning sisustus, halb sisekliima (puudub ventilatsioon). Lava suurus ja kõrgus ei vasta tänaste teatrite vajadustele külalisetendusteks. | 1. Kärdlasse praeguse kultuurikeskuse asukohale kohaliku kultuurielu, huviringide ja kõiki professionaalse kultuuriloome vajadusi rahuldava hoone projekteerimine ja ehitamine.  | 1. Vajaduste kaardistus 2022 | 1. Kaardistus: kultuuritöötajad koos sihtgruppide ja ekspertidega |
| 2. Projekteerimine 2023 | 2. KOV, riik |
| 3. Ehitamine 2025–2026? | 3. KOV, riik |
| 2. Käina Kultuurikeskuse renoveerimine. | 2022 – 2023 | KOV,  |
| 3. Kõrgessaare Tervisemaja vajab uuenduskuuri.  | Kõrgessaare Tervisemaja uuendamine ja tingimuste tänapäeva vajadustele vastavusse viimine. | 1.Täpsema renoveerimisvajaduse väljaselgitamine 2022 | KOV |
| 2. Renoveerimine2023– 2024? | KOV |
| 4. Kultuurivaldkonna majade ligipääsetavus erivajadusega inimestele on väga puudulik – ei pääse ligi ratastooliga, märgistamata invaparklad. | Erivajadusega inimese sõidukite parkimiskohad hoonete juures statsionaarsetes parklates märgistada ja viia vastavusse tehniliste nõuetega. | 2022+ | KOV |
| 5. Kuulmis- ja nägemispuudega inimeste osalusvõimalus kultuuriasutustes- ja üritustel on olematu.  | 1. Tehniliste võimaluste kasutamine erivajadustega inimestele kultuuriüritustel osalusvõimaluste parandamiseks, nt helivõimendussüsteem vaegkuuljatele kultuuriasutustes ja vaegnägijatele kirjeldustõlge, sissepääsu leidmist ja hoones liikumist hõlbustavad tehnilised lahendused. | 2022+ | KOV, erasektor, SA Hiiumaa Muuseumid |
| Muuseumimajade audio- ja videogiidide väljaarendamine. | 2022+ | SA Hiiumaa Muuseumid, KOV, erasektor.  |
| Mittetundusühingute ja erasektori valduses olevate kultuuriteenuste funktsioonidega hooned on tihti halvas seisukorras või alakasutatud | Hoonete kasutusvõimaluste, sh ristkasutuse toetamine. | 2022+ | KOV, mittetulundusühingud, erasektor, kultuurikorraldajad |
| Hoonete omanike teavitamine renoveerimis- ja toetusvõimalustest. | 2022+ | KOV, Hiiumaa Arenduskeskus, Hiidlaste Koostöökogu MTÜ |
| PIIRKONDADE VÕIMALUSED |
| **Kitsaskoht** | **Tegevus** | **Tegevuse aeg** | **Vastutaja** |
| Piirkondliku identiteedi ja iseolemise hoidmine suure valla koosseisus. | Olemasolevate kultuurikeskuste ja muuseumide rolli tugevdamine kogukonna elus. | Pidev | KOV, piirkondlikud kultuuritöötajad, vabaühendused. |
| Koostöö vabaühendustega ja erasektoriga – sh olemasolevate ruumide ja saalide ristkasutamine eri vajaduste tarbeks. | Pidev | KOV, piirkondlikud kultuuritöötajad, vabaühendused, erasektor. |
| VÄLIKESKKONDADE ARENDAMINE |
| **Kitsaskoht** | **Tegevus** | **Tegevuse aeg** | **Vastutaja** |
| Väliesinemispaigad on ebaühtlase heakorra ja füüsilise seisukorra tasemega, sõltuvad ilmastikust nii osaleja kui esineja vaatest. Väga heal tasemel ja kõigile vajadustele vastavat multifunktsionaalset väliesinemispaika ei ole. | Kärdla laululava põhjalik renoveerimine koos funktsionaalsuse parandamisega (elekter, istmete eemaldamise võimekus või lameda lava olemasolu) | 2022+ | KOV |
| Uute atraktiivsete väliesinemispaikade võimaluste leidmine ja arendamine (näiteks: Suuremõisa võimla hoov) | 2022+ | KOV koostöös piirkondade, vabaühenduste ja erasektoriga. |
| Olemasolevate väliesinemispaikade füüsilise seisukorra parandamine (näiteks: Kõrgessaare mõisapargi välilava).  | 2022+ | KOV koostöös piirkondade, vabaühenduste ja erasektoriga. |

## Inimesed

**Sihteesmärk: Hiiumaal on vääriliselt tasustatud, motiveeritud ja professionaalsed loovinimesed, juhendajad ja kultuurikorraldajad. Noorte harrastajate pealekasv on piisav.**

|  |
| --- |
| KOOSTÖÖ |
| **Kitsaskoht** | **Tegevus** | **Tegevuse aeg** | **Vastutaja** |
| Eestvedajate motivatsioonilangus, mis on tingitud COVID-kriisist ja piirangutest, ebakindlus tuleviku suhtes tegevuste planeerimisel. | Siia tulevad soovitatud tegevused avalikelt aruteludelt | ? | ? |
| Eestvedajate emotsionaalne väsimus. | Süstemaatilised ja järjepidevad kokkusaamisedHiiumaa kultuuriinimestele – ühised arutelud | Pidev | KOV, Hiiumaa Arenduskeskus |
| Tasustamise süsteemi ühtlustamine – suundumus riikliku kultuuritöötaja palgataseme suunas.  | 2022+ | KOV |
| Vaimse tervise edendamiseks lisaks sporditegevuse toetamisele ka kultuuriprotsessis osalemise tugi. | 2022+ | KOV |
| Võimalik taotleda palgatoetust laulu- ja tantsupeo liikumises osalevate kollektiivide juhendajatele  | 2022+ | KOV, vabaühendused |
| Uusi huviringe ei ole ammu lisandunud. Enamik täiskasvanutele mõeldud huviringidest on suunaga naistele (paljuski tingitud olemasolevate ruumide võimalustest), jättes mehed tegevustest eemale. Ringid on komplekteeritud, st et uusi liikmeid juurde eriti ei võeta. | Võimaluste leidmine eri sihtgruppidele uute ringide avamiseks koostöös olemasoleva ressurssi baasil, sh harrastajate hulgast, pakkudes vallapoolset finantsilist tuge juhendajate väljaõppel. | Pidev | KOV, huviringide ja kultuurikollektiivide juhid, mittetulundusühendused, erasektor |
| INIMESTE RESSURSI VÄÄRTUSTAMINE JA TOETAMINE |
| **Kitsaskoht** | **Tegevus** | **Tegevuse aeg** | **Vastutaja** |
| 1. Juhendajate ealine keskmine on väga kõrge, eriti rahvakultuuri valdkonnas. 2. Noori juhendajaid on keeruline saarele saada, kuna elukohta ei leia. | Lisada kultuurivaldkonna esindajad noore spetsialisti stipendiumi saajate hulka (huviharidus ja -tegevus).  | 2022+ | KOV |
| Luua võimalus tööandja elukoha pakkumiseks stardiaastatel. | 2022+ | KOV |
| Juhendajate väike koormus, mis ei anna arvestatavat töötasu kokku. | Koormuse suurendamiseks ja huvitegevuse mitmekesistamiseks kogu valla piires huviringide juhendamise toetamine (väikesed grupid ka piirkondades).  | 2022+ | KOV |
| Annete leidmine ja juhendajate koolitus olemasolevate tegutsejate ringist |
| Soodustada juhendajate liikumist eri piirkondade vahel, näiteks transporditoetus. | 2022+ | KOV |
| NOORTE HARRASTAJATE PEALEKASV |
| **Kitsaskoht** | **Tegevus** | **Tegevuse aeg** | **Vastutaja** |
| Noori kultuuriharrastajaid jääb järjest vähemaks, nt saarel pole 2021. aastal mitte ühtegi täiskompleksset noorte rahvatantsurühma. | Kooliprogrammide ülevaatamine, et (rahva) kultuuri enam lülitada – näitused, muuseumid, teatrid, kontserdid on õppeprogrammide osa, tantsu- ja kooriõpe koolides. Kultuuri, s.h.rahvakultuurialane tegevus on õppetöö orgaaniline osa mitte eraldiseisev huviringi töö.  | 2022+ | KOV, koolide ja lasteaedade direktorid, kultuurikorraldajad, huviringide juhendajad |
| Kultuuriinfo ei jõua noorteni – ei kasutata kanaleid, mis neid kõnetavad. | Noortele mõeldud ürituste reklaamiks kasutada ka neid kanaleid, mida nad ise kasutavad. | Pidev | KOV, noortejuhid ja juhendajad, ürituste korraldajad |
| Noorte teadlikkus kultuurivaldkonnast piirdub peamiselt sellega, mida kool pakub. | Teha ennast ka nähtavamaks kultuurivaldkonna tegijatena – artiklid, esinemised avalikus ruumis, tuleme tagaruumidest välja. | Pidev | Kultuurikorraldajad ja loomeinimesed |
| Lasteaedade programmidesse teadlikumalt tuua sisse kultuurivaldkond – pärandlugu, kultuurilugu. | 2022+ | Lasteaedade direktorid |
| Kultuurikorraldajate innustamine, et kultuuriteavitusse lisataks ka lastesõbralikkuse, sh väikelastega osalemise, teavitus.  | 2022+ | KOV, kultuurikorraldajad |
| Koolijuhtide (-pidajate) toetamine uute innovaatiliste võimaluste otsimisel ja kasutusele võtmisel oma- ja rahvakultuurialaste tegevuste integreerimisel õppekavadesse  | 2022+ | KOV |
| Noore osalemine on piiratud – kui vanematel pole võimalik tuua-viia, siis bussitransport alati ei toeta. | 1.Võimalusel arvestada noortesõbralike ürituste puhul, et bussitransport toetaks noore osalemist. 2. Soodustada sõidujagamist autotranspordi korral. | Pidev | KOV, noortejuhid ja juhendajad, ürituste korraldajad |
| Sündmuste vähesus sihtgrupile. | Kultuuriasutuste tegevuste seire, kuivõrd on suunatud sündmuseid ka noortele, harjumise tekitamine.  | Pidev | KOV, kultuurikorraldajad |

## Kultuur kui turismi ja elukeskkonna toetaja

**Sihteesmärk: Hiiumaal on aastaring täis olemist ja elamust nii kohalikule kui külalisele. Hiiumaad tutvustatakse ja turundatakse läbi pärandkultuuri, eriilmeliste kultuurisündmuste ja miljööväärtusliku keskkonna.**

|  |
| --- |
| MILJÖÖVÄÄRTUSLIKKUS NII LOODUS- KUI KA ASULAPIIRKONDADES |
| **Kitsaskoht** | **Tegevus** | **Tegevuse aeg** | **Vastutaja** |
| Kultuuriobjektide amortiseerumine. | Oluliste kultuuriobjektide korrastamine erinevate toetajate kaasabil (nt: Kärdlas trummid, Suuremõisa lossi piirkond jne). | 2022+ | KOV, erasektor, vabaühendused, Muinsuskaitseamet |
| Olemasolevad kultuuriobjektid ei ole väljatoodud või piisavalt kuvatud.  | Kultuuriteekondade loomine – nt trummituur, nimepinkide tuur, kirjandustuur, loodusring kõikides piirkondades. Toetab nii kohaliku elaniku liikumisi ja teadlikkust kui ka turismi.  | 2022+ | KOV, Hiiumaa Arenduskeskus, vabaühendused, hallatavad asutused. |
| Kultuuriteekondade loomisel luua tingimused erinevetele sihtgruppidele kultuurikogemuse saamisel, sh erivajadustega inimesed.  | 2022+ | KOV, Arenduskeskus, vabaühendused, Puuetega Inimeste Koda |
| Oht looduskeskkonna hävimisele turismi kasvul. | Iga tegevus ja arendus, sh valla loodavad kultuurivaldkonna määrused, mõtestada läbi loodus- ja keskkonnahoiu. Hiiumaa kui UNESCO biosfääri kaitseala – inimese ja looduse koostoimimine.  | Pidev alates 2022 | KOV, Hiiumaa Arenduskeskus, Hiidlaste Koostöökogu MTÜ, kultuurikorraldajad, mittetulundusühingud, turismiettevõtjad, RMK, Keskkonnaamet |
| SUURSÜNDMUSED ON TURISMI TOETAVAD, HAJUTATUD VÄHEMALT 5 KUU PIKKUSELE PERIOODILE. |
| **Kitsaskoht** | **Tegevus** | **Tegevuse aeg** | **Vastutaja** |
| COVID-kriisist tingitud raskused suursündmuste korraldamisel ja planeerimisel – teadmatus kiiresti muutuvate tulevikuliste piirangute osas seab ohtu üldse suursündmuste korraldamise võimalikkuse. | Siia tulevad soovitatud tegevused avalikelt aruteludelt | ? | ? |
| Info on killustatud, mitu kalendrisüsteemi tekitab segadust nii kohalikus kui külalises.  | Koondatud ja kergesti hallatav kultuurisündmuste kalender – *hiiumaa.ee* väga hea funktsionaalsus ja kasutajasõbralikkus. | 2022+ | Hiiumaa Arenduskeskus, KOV |
| Laeva-, lennu- ja bussitransport ei toeta alati hooajaväliseid suursündmuseid.  | Pikem etteteatamine Transpordiametile ja liinide operaatoritele suursündmustest hooajaväliselt. | Pidev | KOV, kultuurikorraldajad, Transpordiamet, MKM |
| LOOMEMAJANDUSE NÄHTAVUS JA TOETAMINE |
| **Kitsaskoht** | **Tegevus** | **Tegevuse aeg** | **Vastutaja** |
| Loomevaldkonna nähtavus ja väärtustamine.  | Koostöös arenduskeskusega loomemajanduse strateegia tegevuskava väljatöötamine, sh võimalike ülesannete suunamine vallale. | 2022+ | Loomeinimesed, Hiiumaa Arenduskeskus, KOV |
| Loov Hiiumaa (loomemajanduse strateegias väljatöötatud väljend), sisuga täitmine ja turundamine | 2022+ | Loomeinimesed, Hiiumaa Arenduskeskus, KOV |
| Toetusmehhanismid loomemajanduse keskkonna loomiseks, tugiteenuste pakkumiseks ja parendamiseks  | 2022+ | Loomeinimesed, Hiiumaa Arenduskeskus, KOV |
| Loomeinkubaator/residentuur – vallapoolne tugi initsiatiivi olemasolul, samas ka kogukonnale väärtuse leidmine.  | 2022+ | Loomeinimesed, KOV, Hiiumaa Arenduskeskus, Hiidlaste Koostöökogu MTÜ |
| MUUSEUMID KUI MÄLUASUTUSED SÄILITAVAD VAIMSET JA AINELIST KULTUURIPÄRANDIT |
| **Kitsaskoht** | **Tegevus** | **Tegevuse aeg** | **Vastutaja** |
| SA Hiiumaa Muuseumidel puudub nõuetele vastav hoidla., mis seab ohtu muuseumikogu säilimise. Museaalid on hetkel hoiustatud kaheksas erinevate hoiutingimustega kohas, mis ei vasta pikaajalistele säilitustingimustele.  | Nõuetekohase hoidla rajamine | 2022+ | Riik, KOV, SA Hiiumaa Muuseumid |
| Rahastuse ebapiisavus. Filiaalide korrashoiu vajadus ületab tööjõu võimalused. Puuduvad ka rahalised vahendid kõigi filiaalide arendamiseks ja ekspositsioonide uuuendamiseks. | SA Hiiumaa Muuseumid rahastuse suurendamine | 2022+ | Riik, KOV, SA Hiiumaa Muuseumid |
| Omatulu teenimisvõimekuse suurendamine | 2022+ | SA Hiiumaa Muuseumid |
| Munitsipaal- ja eramuuseumitel ning tuletornidel puudub nõuetele vastav hoidla, museaalide hoiutingimused on halvad. | SA Hiiumaa Muuseumid hoidla valmimisel koostööleping selle kasutamiseks ka teistele piirkondlikele muuseumidele. | 2022+ | SA Hiiumaa Muuseumid, Sõru Muuseumi direktorPalade Loodushariduskeskus |

## Traditsioonid ja uuenduslikkus

**Sihteesmärk: Hiiumaal on traditsioonid hoitud, uuenduslikkus teretulnud. Hiiumaal on kultuuritraditsioonidega ning uutele ideedele avatud eripalgeline kultuurielu.**

|  |
| --- |
| HIIUMAA KULTUURISÜNDMUSED ON TRADITSIOONE HINDAVAD, AGA UUENDUSTELE AVATUD |
| **Kitsaskoht** | **Tegevus** | **Tegevuse aeg** | **Vastutaja** |
| Rahastamise alused ei ole alati valdkonda toetavad ja jätavad liialt ruumi ebakindluseks | Valla vabaühenduste toetamise meede vastavusse vabaühenduste vajadustega ja valla võimalustega – projektitoetuste täpsustamine, mitmeaastane raamleping, tegevustoetuste määramise süsteemi ühtlustamine. | 2022+ | KOV koostöös vabaühendustega tuginedes riiklikule vabaühenduste rahastamise juhendile.  |
| Saare, kui terviku turundamine on ebaühtlane. Sündmused killustatud ja ei toeta tervikpildi tekkimist.  | Teema-aastate korra sisseseadmine ja vallapoolne tugi | 2022+ | Koostöös kultuurivaldkonna esindajatega, kultuuri- ja turismikomisjoni, Hiiumaa Arenduskeskuse ja vallaga. |
| Hiiumaa.ee kalendri laiem kasutuselevõtt ja tehniline parendus |
| Hiiumaa Arenduskeskus ja kultuurikorraldajad teevad tihedat koostööd |
| Hiiu keele ja -kultuuripärandi kuvamine ebaühtlane ja pigem arglik. Kuidas säilitada meie oma kultuuri identiteeti – hiiu keel, meel. | Hiiumaa Rahvaülikooli käivitamine, koolitused hiiu keele ja kultuuripärandi jätkusuutlikuse suurendamiseks.. | 2022+ | Hiiumaa Arenduskeskus |
| Erinevad üritused ja ettevõtmised hiiu keele ja kultuuripärandi tutvustamiseks. | 2022+ | Kultuurikorraldajad, vabaühendused, loomeinimesed, KOV, Hiiumaa Arenduskeskus, Hiidlaste Koostöökogu MTÜ |
| Vaimne kultuuripärand – seire, kuidas me kuvame oma kodulugu ja pärandit.  | 2022+ | Koostöös kultuurivaldkonna esindajatega, kultuuri- ja turismikomisjoni, arenduskeskuse ja vallaga. |
| Raamatukogud–maakonnaraamatukogu ülesannete täitmise seire, kelle põhimääruse järgne ülesanne on koduloo andmebaasi loomine ja avalik kuvamine | 2022+ | Koostöös kultuurivaldkonna esindajatega, kultuuri- ja turismikomisjoni, arenduskeskuse ja vallaga. |